
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1027 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παροχή της εγγύησης του Ελληνικού Δημοσίου στην 
Ευρωπαϊκή Τράπεζα Επενδύσεων (ΕΙΒ) για τη χο¬ 
ρήγηση δανείου στην Δημόσια Επιχείρηση Αερί¬ 
ου (ΔΕΠΑ) Α.Ε. ποσού 13.000.000,00 ευρώ. 1 

Παροχή της εγγύησης του Ελληνικού Δημοσίου στην 
Ευρωπαϊκή Τράπεζα Επενδύσεων (ΕΙΒ) για τη χο¬ 
ρήγηση δανείου στην Δημόσια Επιχείρηση Αερί¬ 
ου (ΔΕΠΑ) Α.Ε. ποσού 12.000.000,00 ευρώ. 2 

Σύσταση 1 (μίας) οργανικής θέσης με σχέση εργα¬ 
σίας Ιδιωτικού δικαίου Αορίστου χρόνου, στο Ελ¬ 
ληνικό Κέντρο Θαλασσίων Ερευνών (ΕΛ.ΚΕ.Θ.Ε.) 

κατ’εφαρμογή του π.δ. 164/2004. 3 

«Σύσταση Ομάδας Εργασίας στον Ο.Α.Ε.Ε. (Τ.Ε.Β.Ε.) για 
την σύνταξη τεύχους διακήρυξης για την προμήθεια 
μηχ/κού εξοπλισμού και εξοπλισμού δικτύου». 4 


Κήρυξη υποχρεωτικής της απόφασης διαιτησίας 
13/06 που αφορά τους όρους αμοιβής και εργα¬ 
σίας των καθηγητών όλων των ειδικοτήτων που 
εργάζονται με σχέση εξαρτημένης εργασίας σε 
φροντιστήρια Μέσης Εκπαίδευσης που λειτουρ¬ 


γούν σε όλη τη χώρα. 5 

Εφημερίες γιατρών. 6 

Αποδοχή της δωρεάν παραχώρησης κατά πλήρη κυ¬ 
ριότητα και νομή στο Ταμείο Χρηματοδοτήσεως 
Δικαστικών Κτιρίων (ΤΑ.Χ.ΔΙ.Κ.), τμήμα οικοπέδου 

του Δήμου Νεάπολης. 7 

Συγκρότηση Επιτροπής Ελέγχου ΕκλογικώνΠαραβά- 

σεων». 8 

Συγκρότηση Επιτροπής Ελέγχου Εκλογικών Δαπα¬ 
νών (Νομός Γρεβενών). 9 

Συμπλήρωση της υπ’ αριθμ. 9124/13.6.2006 απόφα¬ 
σής μας «Περί συγκρότησης Επιτροπής Ελέγχου 
Εκλογικών Παραβάσεων στο Ν. Τρικάλων». 10 

Συμπλήρωση της υπ’ αριθμ. 9114/13.6.2006 απόφασής 
μας «Περί συγκρότησης Επιτροπής Ελέγχου Δα¬ 
πανών στο Ν. Τρικάλων». 11 

Έγκριση υπερωριακής απασχόλησης υπαλλήλων Ν.Α. 
Κυκλάδων. 12 


31 Ιουλίου 2006 

ΑΠΟΦΑΣΕΙ Σ 

Αριθμ. 2/34494/0025 (1) 

Παροχή της εγγύησης του Ελληνικού Δημοσίου στην 
Ευρωπαϊκή Τράπεζα Επενδύσεων (ΕΙΒ) για τη χο¬ 
ρήγηση δανείου στην Δημόσια Επιχείρηση Αερίου 
(ΔΕΠΑ) Α.Ε. ποσού 13.000.000,00 ευρώ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2322/1995 (ΦΕΚ 143/Α/12.7.1995). 

2. Την απόφαση της Διυπουργικής Επιτροπής του άρ¬ 
θρου 5 του ν. 2322/1995 (συνεδρίαση αριθμ. 37/7.7.2006) 
με την οποία παρασχέθηκε η σύμφωνη γνώμη της στον 
Υφυπουργό Οικονομίας και Οικονομικών για τη παροχή 
της εγγύησης του Ελληνικού Δημοσίου. 

3. Την από 3.2.2006 δανειακή σύμβαση, μεταξύ της 
Ευρωπαϊκής Τράπεζας Επενδύσεων (ΕΙΒ) και της Δημό¬ 
σιας Επιχείρησης Αερίου Α.Ε. (ΔΕΠΑ Α.Ε.), για χορήγηση 
πίστωσης ποσού 23.000.000,00 €. 

4. Τις υπ’ αριθμ. 897/11.5.2006 και 903/2/15.6.2006 απο¬ 
φάσεις του Διοικητικού Συμβουλίου της Δημόσιας Επι¬ 
χείρησης Αερίου (ΔΕΠΑ) Α.Ε. 

5. Τα από 27.6.2006 έγγραφο της Ευρωπαϊκής Τράπε¬ 
ζας Επενδύσεων, σχετικά με τους όρους της πρώτης 
εκταμίευσης του δανείου, ποσού 13.000.000,00 €. 

6. Το υπ’ αριθμ. 638736/23.6.2006 έγγραφο της Δημό¬ 
σιας Επιχείρησης Αερίου (ΔΕΠΑ) Α.Ε., με το οποίο ζητά 
την παροχή της εγγύησης του Ελληνικού Δημοσίου. 

7. Το προεδρικό διάταγμα υπ’ αριθμ. 81/21.3.2002 (ΦΕΚ 
57/Α) «Συγχώνευση των Υπουργείων Εθνικής Οικονο¬ 
μίας και Οικονομικών στο Υπουργείο Οικονομίας και 
Οικονομικών». 

8. Την κοινή απόφαση του Πρωθυπουργού και του 
Υπουργού Οικονομίας και Οικονομικών υπ’ αριθμ. 37930/ 
ΔΙΟΕ1264/14.10.2005 (ΦΕΚ Β' 1432) «Καθορισμός αρμοδι¬ 
οτήτων των Υφυπουργών Οικονομίας και Οικονομικών», 
αποφασίζουμε: 

I. Παρέχουμε την εγγύηση του Ελληνικού Δημοσίου 
προς την Ευρωπαϊκή Τράπεζα Επενδύσεων (ΕΙΒ) για την 
κάλυψη των υποχρεώσεων της Δημόσιας Επιχείρησης 
Αερίου (ΔΕΠΑ Α.Ε.) που προέρχονται από την εκταμί- 
ευση ποσού 13.000.000,00 €, δυνάμει της μεταξύ τους 
σύμβασης δανείου συνολικού ποσού 23.000.000,00 € που 
υπεγράφη στις 3.2.2006, με σκοπό τη χρηματοδότηση 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


του έργου της αναβάθμισης της δυναμικότητας του 
Τερματικού Σταθμού Υγροποιημένου Φυσικού Αερίου 
στη Νήσο Ρεβυθούσα. 

Με την εγγύηση αυτή, το Ελληνικό Δημόσιο αναλαμ¬ 
βάνει να καλύψει τις υποχρεώσεις της ΔΕΠΑ Α.Ε, που 
απορρέουν από τη σύμβαση εγγύησης που θα υπογρά¬ 
φει μεταξύ του Ελληνικού Δημοσίου και της Ευρωπαϊκής 
Τράπεζας Επενδύσεων (ΕΙΒ). 

Η ΕΙΒ παρακαλείται να μας στείλει θεωρημένο αντί¬ 
γραφο της σχετικής δανειακής σύμβασης. 

Καθορίζουμε προμήθεια υπέρ του Ελληνικού Δημο¬ 
σίου για την παρεχόμενη εγγύηση του 1% η οποία θα 
υπολογίζεται και θα αποδίδεται σ’ αυτό από τη ΔΕΠΑ 
Α.Ε., σύμφωνα με τα οριζόμενα στο έγγραφο μας υπ’ 
αριθμ. 2009593/1391/7.2.1996. 

Από τις διατάξεις της παρούσας θα προκληθεί δαπάνη 
εις βάρος του Κρατικού Προϋπολογισμού, σε περίπτωση 
κατάπτωσης της εγγύησης του Δημοσίου, το ύψος της 
οποίας δεν μπορεί να υπολογιστεί 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2006 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. 2/35589/0025 (2) 

Παροχή της εγγύησης του Ελληνικού Δημοσίου στην 
Ευρωπαϊκή Τράπεζα Επενδύσεων (ΕΙΒ) για τη χο¬ 
ρήγηση δανείου στην Δημόσια Επιχείρηση Αερίου 
(ΔΕΠΑ) Α.Ε. ποσού 12.000.000,00 ευρώ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2322/1995 (ΦΕΚ 143/Α/12.7.1995). 

2. Την απόφαση της Διυπουργικής Επιτροπής του άρ¬ 
θρου 5 του ν. 2322/1995 (συνεδρίαση αριθμ. 37/7.7.2006) 
με την οποία παρασχέθηκε η σύμφωνη γνώμη της στον 
Υφυπουργό Οικονομίας και Οικονομικών για τη παροχή 
της εγγύησης του Ελληνικού Δημοσίου. 

3. Την από 3.2.2006 δανειακή σύμβαση, μεταξύ της 
Ευρωπαϊκής Τράπεζας Επενδύσεων (ΕΙΒ) και της Δημό¬ 
σιας Επιχείρησης Αερίου Α.Ε. (ΔΕΠΑ Α.Ε.), για χορήγηση 
πίστωσης ποσού 22.000.000,00 €. 

4. Τις υπ’ αριθμ. 897/1/11.5.2006 και 903/2/15.6.2006 
αποφάσεις του Διοικητικού Συμβουλίου της Δημόσιας 
Επιχείρησης Αερίου (ΔΕΠΑ) Α.Ε. 

5. Τα από 27.6.2006, έγγραφα της Ευρωπαϊκής Τρά¬ 
πεζας Επενδύσεων, σχετικά με τους όρους της πρώτης 
εκταμίευσης του δανείου ποσού 12.000.000,00 €. 

6. Το υπ’ αριθμ. 638736/23.6.2006 έγγραφο της Δημό¬ 
σιας Επιχείρησης Αερίου (ΔΕΠΑ) Α.Ε., με το οποίο ζητά 
την παροχή της εγγύησης του Ελληνικού Δημοσίου. 

7. Το προεδρικό διάταγμα υπ’ αριθμ. 81/21.3.2002 (ΦΕΚ 
57/Α) «Συγχώνευση των Υπουργείων Εθνικής Οικονο¬ 
μίας και Οικονομικών στο Υπουργείο Οικονομίας και 
Οικονομικών». 

8. Την κοινή απόφαση του Πρωθυπουργού και του 
Υπουργού Οικονομίας και Οικονομικών υπ’ αριθμ. 37930/ 
ΔΙΟΕ1264/14.10.2005 (ΦΕΚ Β' 1432) «Καθορισμός αρμοδι¬ 
οτήτων των Υφυπουργών Οικονομίας και Οικονομικών», 
αποφασίζουμε: 


I. Παρέχουμε την εγγύηση του Ελληνικού Δημοσίου 
προς την Ευρωπαϊκή Τράπεζα Επενδύσεων (ΕΙΒ) για την 
κάλυψη των υποχρεώσεων της Δημόσιας Επιχείρησης 
Αερίου (ΔΕΠΑ Α.Ε) που προέρχονται από την εκταμί- 
ευση ποσού 12.000.000,00 €, δυνάμει της μεταξύ τους 
σύμβασης δανείου συνολικού ποσού 22.000.000,00 € που 
υπεγράφη στις 3.2.2006, με σκοπό τη χρηματοδότηση 
του έργου, της σύνδεσης του ελληνικού συστήματος με 
νέες πηγές τροφοδοσίας στην Ασία (αγωγός υψηλής 
πίεσης Κομοτηνή - Αλεξανδρούπολη - Κήποι). 

Με την εγγύηση αυτή, το Ελληνικό Δημόσιο αναλαμ¬ 
βάνει να καλύψει τις υποχρεώσεις της ΔΕΠΑ Α.Ε. που 
απορρέουν από τη σύμβαση εγγύησης που θα υπογρά¬ 
φει μεταξύ του Ελληνικού Δημοσίου και της Ευρωπαϊκής 
Τράπεζας Επενδύσεων (ΕΙΒ). 

Η ΕΙΒ παρακαλείται να μας στείλει θεωρημένο αντί¬ 
γραφο της σχετικής δανειακής σύμβασης. 

Καθορίζουμε προμήθεια υπέρ του Ελληνικού Δημο¬ 
σίου για την παρεχόμενη εγγύηση του 1% η οποία θα 
υπολογίζεται και θα αποδίδεται σ’ αυτό από τη ΔΕΠΑ 
Α.Ε., σύμφωνα με τα οριζόμενα στο έγγραφο μας υπ’ 
αριθμ. 2009593/1391/7.2.1996. 

Από τις διατάξεις της παρούσας θα προκληθεί δαπάνη 
εις βάρος του Κρατικού Προϋπολογισμού, σε περίπτωση 
κατάπτωσης της εγγύησης του Δημοσίου, το ύψος της 
οποίας δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2006 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. 13280 (ΦΟΡ) 809 (3) 

Σύσταση 1 (μίας) οργανικής θέσης με σχέση εργασίας 
Ιδιωτικού δικαίου Αορίστου χρόνου, στο Ελληνικό 
Κέντρο Θαλασσίων Ερευνών (ΕΛ.ΚΕ.Θ.Ε.) κατ’ εφαρ¬ 
μογή του π.δ. 164/2004. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

Τις διατάξεις: 

1. Του άρθρου 11 του π.δ. 164/2004 (ΦΕΚ 134/τ.Α7 
19.7.2004). 

2. Της παρ. 2 του άρθρου 1 του ν. 3320/2005 «Ρυθμί¬ 
σεις θεμάτων για το προσωπικό του Δημοσίου και των 
νομικών προσώπων του ευρύτερου δημόσιου τομέα και 
για τους Ο.Τ.Α.» (ΦΕΚ 48/ τ. Α723.2.2005). 

3. α. ν. 1514/1985 «Ανάπτυξη της επιστημονικής και 
τεχνολογικής έρευνας» (ΦΕΚ Α' 13). 

β. του ν. 2919/2001 «Σύνδεση έρευνας και τεχνολογίας 
με την παραγωγή και άλλες διατάξεις» (ΦΕΚ Α' 128). 

4. Του π.δ. 164/2003 «Οργάνωση και λειτουργία του 
Ελληνικού Κέντρου Θαλασσίων Ερευνών (ΕΛ.ΚΕ.Θ.Ε.) 
και ένταξη του Ανεξάρτητου Ερευνητικού Ινστιτούτου 
Θαλάσσιας Βιολογίας Κρήτης (ΙΘΑΒΙΚ) και των Ινστιτού¬ 
των του Εθνικού Κέντρου Θαλασσίων Ερευνών (ΕΚΘΕ), 
σ’αυτό» (ΦΕΚ Α 131). 

5. Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ./τος 63/2005 (ΦΕΚ Α' 98). 

6. Την υπ’ αριθμ. 1324/17.11.2005 απόφαση του Ανώτα¬ 
του Συμβουλίου Επιλογής Προσωπικού. 

7. Την υπ’ αριθμ. 299/23.1.2006 απόφαση του Ανωτάτου 
Συμβουλίου Επιλογής Προσωπικού. 

8. Το υπ’ αριθμ. 4/16.12.2004 πρακτικό του αρμόδιου 
Πρωτοβάθμιου Υπηρεσιακού Συμβουλίου του ΕΛ.ΚΕ.Θ.Ε. 

9. Την υπ’ αριθμ. 4229(ΦΟΡ) 349/3.3.2006 απόφαση του 
Υπουργού Ανάπτυξης με θέμα: «Σύσταση 53 (πενήντα τρι¬ 
ών) οργανικών θέσεων με σχέση εργασίας Ιδιωτικού Δι¬ 
καίου Αορίστου χρόνου, στο Ελληνικό Κέντρο Θαλασσίων 
Ερευνών (ΕΛ.ΚΕ.ΘΕ) κατ’ εφαρμογή του π.δ. 164/2004». 

10. Την υπ’ αριθμ. ΔΙΠΙΔΔ/Β18/463/οικ.8791/5.5.2005 
εγκύκλιο του Υπουργείου Εσωτερικών, Δημόσιας 
Διοίκησης και Αποκέντρωσης με θέμα «Ρυθμίσεις του 
ν. 3320/2005 για τη σύσταση θέσεων με σύμβαση 
εργασίας ιδιωτικού δικαίου αορίστου χρόνου». 

11. Την υπ’ αριθμ. ΔΙΔΚ/Φ. 1/2/6139/24.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης με θέμα 
«Ανάθεση Αρμοδιοτήτων στους Υφυπουργούς Εσωτε¬ 
ρικών, Δημόσιας Διοίκησης και Αποκέντρωσης» (ΦΕΚ/ 
Β/527/24.3.2004). 

12. Την υπ’ αριθμ. 37930/ΔΙ 0Ε1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών με θέμα: «Καθορισμός αρμοδιοτήτων των 
Υφυπουργών Οικονομίας και Οικονομικών» (ΦΕΚ/Β/1432). 

13. Το υπ’ αριθμ. Δ.Υ/939/27.2.2006 έγγραφο του Ελλη¬ 
νικού Κέντρου θαλασσίων Ερευνών (ΕΛ.ΚΕ.Θ.Ε.), από το 
οποίο προκύπτει ότι δεν υπάρχει κενή οργανική θέση 
ιδιωτικού δικαίου αόριστου χρόνου αντίστοιχης ή πα¬ 
ρεμφερούς ειδικότητας. 

14. Το γεγονός ότι από τις διατάξεις της παρούσης 
απόφασης προκαλείται σε βάρος του προϋπολογι¬ 
σμού του Ελληνικού Κέντρου Θαλασσίων Ερευνών (ΕΛ. 
ΚΕ.Θ,Ε.), ετήσια δαπάνη ύψους 24.000 ευρώ περίπου, η 
οποία για το τρέχον έτος περιορίζεται σε 12.000 ευρώ 
περίπου, αποφασίζουμε: 

Τη σύσταση 1 (μίας) οργανικής θέσης με σχέση εργα¬ 
σίας Ιδιωτικού δικαίου Αορίστου χρόνου, στο Ελληνικό 
Κέντρο Θαλασσίων Ερευνών (ΕΛ.ΚΕ.Θ.Ε.) κατ’ εφαρμογή 
του π.δ. 164/2004 ως εξής: 

1 (μια) θέση, Πανεπιστημιακής Εκπαίδευσης, ειδικότη¬ 
τας Γ εωλόγου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2006 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠ. ΟΙΚΟΝΟΜΙΑΣ ΚΑΙ 
ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ Π. ΔΟΥΚΑΣ 

ΑΝΑΠΤΥΞΗΣ 

Δ. ΣΙΟΥΦΑΣ 
-♦- 

Αριθμ. 9917/271/Φ 10035 (4) 

«Σύσταση Ομάδας Εργασίας στον Ο.Α.Ε.Ε. (Τ.Ε.Β.Ε.) για 
την σύνταξη τεύχους διακήρυξης για την προμήθεια 
μηχ/κού εξοπλισμού και εξοπλισμού δικτύου». 

Ο ΥΠΟΥΡΓΟΣ ΑΠΑΣΧΟΛΗΣΗΣ 

Έχοντας υπόψη: 

1. Το άρθρο 38 του ν. 2676/1999 (Α 1) «Οργανωτική 


και λειτουργική αναδιάρθρωση των φορέων κοινωνικής 
ασφάλισης και άλλες διατάξεις». 

2. Το π.δ. 33/15.2.2006 (ΦΕΚ 35/Α/15.2.2006) «Διορισμός 
μελών της Κυβέρνησης και Υφυπουργών». 

3. Το άρθρο 17 παρ. 2 περ. β' του ν. 3205/2003 (Α 297) 
«Μισθολογικές ρυθμίσεις λειτουργών και υπαλλήλων 
Δημοσίου, Ν.Π.Δ.Δ. και Ο.Τ.Α., μονίμων στελεχών των 
Ενόπλων Δυνάμεων και άλλες συναφείς διατάξεις». 

4. Το άρθρο 6 παρ.3 του ν. 2286/1995 (19/Α) «Προμήθειες 
του Δημόσιου Τομέα και ρυθμίσεις συναφών θεμάτων» 
και το άρθρο 38 του π.δ. 394/1996 «Κανονισμός προμη¬ 
θειών του Δημοσίου» (266/Α). 

5. Το υπ’ αριθμ. 147/17.4.2006 έγγραφο του Οργανισμού 
Ελευθέων Επαγγελματιών Ο.Α.Ε.Ε. 

6. Το γεγονός ότι από τις διατάξεις της απόφασης 
αυτής, δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Συγκροτούμε Ομάδα Εργασίας στον Ο.Α.Ε.Ε. (Τ.Ε.Β.Ε.) 
για την σύνταξη τεύχους διακήρυξης για την προμήθεια 
μηχ/κού εξοπλισμού και εξοπλισμού δικτύου, η οποία 
αποτελείται από τους: 

1. Ντόκου Βασιλική, Προϊσταμένη Μηχ/σης Τ.Ε.Β.Ε. 

2. Δρακόπουλο Δημήτριο, Υπάλληλο Κ.Η.Υ.Κ.Υ. 

3. Τσικνάκη Γεώργιο, Υπάλληλο Τ.Ε.Β.Ε. 

4. Μεραμβελλιωτάκη Χρήστο, Υπάλληλο Τ.Α.Ε. 

5. Νίκα Σπυρίδωνα, Υπάλληλο Τ.Σ.Α. 

6. Καρδάρα Γεώργιο, Υπάλληλο Κ.Η.Υ.Κ.Υ., που υπηρε¬ 
τεί με διάθεση στη Γ.Γ.Κ. Α. 

Χρέη Γραμματέα θα εκτελεί το μέλος της Ομάδας 
Τσικνάκης Γεώργιος. 

Έργο της Ομάδας είναι: 

• Η σύνταξη Φυλλαδίου Τεχνικών Προδιαγραφών για 
την προμήθεια μηχανογραφικού εξοπλισμού, ο οποί¬ 
ος θα εγκατασταθεί στον Ο.ΑΈ.Ε. και θα καλύπτει τα 
εξής: 

• Τις ανάγκες του Ο.Α.Ε.Ε. για το σύστημα Είσπραξης 
Εισφορών. 

• Τις ανάγκες του Ο.Α.Ε.Ε. για την καλή λειτουργία των 
Υπηρεσιών, στο μέτρο που είναι δυνατόν να καλυφθεί, 
με τις σημερινές συνθήκες, (δεν έχει ολοκληρωθεί η 
κατανομή των υπαλλήλων και οι εργασίες τους). 

• Τον εκσυγχρονισμό (αν και όπου αυτό είναι απαραί¬ 
τητο) του υπάρχοντος δικτύου των Ταμείων. 

• Την αντικατάσταση του απαξιωμένου εξοπλισμού 
και των τριών (3) Ταμείων. 

• Την αναβάθμιση του υπάρχοντος εξοπλισμού, όπου 
αυτό είναι απαραίτητο. 

• Την Υποδομή Προμηθευτή 

• Την συντήρηση - Υποστήριξη του Εργου από τον 
Προμηθευτή. 

• Η σύνταξη Πινάκων Αξιολόγησης των Προσφορών. 

• Η μελέτη του έργου Προϋπολογισμού 1.720.000 € του 
Τ.Ε.Β.Ε. που ακυρώθηκε το 2004, ώστε να καλυφθούν 
οπωσδήποτε, όσα σε εκείνο το έργο προβλέπονταν και 
είναι απαραίτητα στον Ο.Α.Ε.Ε. 

• Η παράδοση στον Ο.Α.Ε.Ε. προϋπολογισμό δαπάνης 
του έργου. 

Η Ομάδα θα συνεδριάζει εκτός ωρών εργασίας και θα 
ολοκληρώσει το έργο της εντός τριών (3) μηνών. 

Η αμοιβή των μελών της Ομάδας θα καθορισθεί με 
κοινή απόφαση των Υπουργών Οικονομικών και Απα¬ 
σχόλησης και Κοινωνικής Προστασίας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2006 

Ο ΥΠΟΥΡΓΟΣ 

Σ. ΤΣΙΤΟΥΡΙΔΗΣ 
-♦- 

Αριθμ. 11982 (5) 

Κήρυξη υποχρεωτικής της απόφασης διαιτησίας 13/06 
που αφορά τους όρους αμοιβής και εργασίας των 
καθηγητών όλων των ειδικοτήτων που εργάζονται με 
σχέση εξαρτημένης εργασίας σε φροντιστήρια Μέ¬ 
σης Εκπαίδευσης που λειτουργούν σε όλη τη χώρα. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1 Τις διατάξεις της παρ. 2 του άρθρου 11 του ν. 1876/ 
1990. 

2. Την υπ’ αριθμ. 80030/19.4.2006 (ΦΕΚ 501/Β/19.4.2006) 
κοινή απόφαση του Πρωθυπουργού και του υπουργού 
Απασχόλησης και Κοινωνικής Προστασίας «Ανάθεση 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας». 

3. Την γνώμη που εξέφρασε το Ανώτατο Συμβούλιο 
Εργασίας κατά τη συνεδρίαση του της 3.7.2006. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ, δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του επαγγέλματος στον κλάδο, αποφασίζουμε: 

1. Κηρύσσουμε υποχρεωτική την απόφαση διαιτησίας 
13/2006 που αφορά τους όρους αμοιβής και εργασίας 
των ξαθηγητών όλων των ειδικοτήτων που εργάζονται 
με σχέση εξαρτημένης εργασίας σε Φροντιστήρια Μέ¬ 
σης Εκπαίδευσης που λειτουργούν σε όλη τη χώρα, για 
όλους τους εργοδότες και εργαζομένους του επαγγέλ¬ 
ματος στον κλάδο που αφορά αυτή. 

2. Η ισχύς της απόφασης αυτής αρχίζει από 
14.6.2006. 

3. Από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

4. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 12 Ιουλίου 2006 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. Υ10α/Γ.Π.42423 (6) 

Εφημερίες γιατρών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1 Τις διατάξεις των: 
α. ν. 1397/1983 (ΦΕΚ 143/Α/7.10.1983) 
β. ν. 2021/1992 (ΦΕΚ 123/Α/1992) 
γ. ν. 2519/1997 (ΦΕΚ 165/Α/21.8.1997) 
δ. ν. 2646/1998 (ΦΕΚ 236/Α/20.10.1998) 


ε. ν. 2676/1999 (ΦΕΚ 1/Α/5.1.1999) 
στ. ν. 2606/1998 (ΦΕΚ 89/Α/22.4.1998) 
ζ. Του άρθρου 40 του ν. 849/1978 
η. ν. 2703/1999 (ΦΕΚ 72Α/1999) 

0. ν. 2889/2001 (ΦΕΚ 37/τ. Α72.3.2001) 
ι. ν. 2920/2001 (ΦΕΚ 131/τ. Α727.6.2001) 
ια. ν. 3205/2003 (ΦΕΚ 297/τ. Α/2003) 
ιβ. Του άρθρου 35του ν. 3252/2004 (ΦΕΚ 132/τ. Α/ 
16.7.2004) 

ιγ. Την υπ’ αριθμ. Υ3α/Γ.Π.οικ.81535/2005 απόφαση (ΦΕΚ 
1188/τ. Β/26.8.2005) 

2. Τις διατάξεις του άρθρου 1 παρ. β. του π.δ. 131/1987 
(ΦΕΚ 73/Α/25.5.1987). 

3. Την υπ’ αριθμ. 37930/ΔΙΟΕ/1264/14.10.2005 απόφα¬ 
ση του Πρωθυπουργού και του Υπομργού Οικονομι¬ 
κών «Ανάθεση αρμοδιοτήτων του Υπουργού Οικονο¬ 
μικών στους υφυπουργούς Οικονομικών (ΦΕΚ 1432/τ. 
Β/14.10.2005). 

4. Τις υπ’ αριθμ. Υ10α/Γ.Π./138299/30.1.2006, ΥΙΟα/Γ,Π. 
129776/30.1..2006, αποφάσεις του Υπουργείου Υγείας 
και Κοινωνικής Αλληλεγγύης. 

5. Το υπ’ αριθμ. 12491/6.4.2006 έγγραφο του Ψυχιατρι¬ 
κού Νοσοκομείου Αττικής. 

6. Την επιτακτική ανάγκη εύρυθμης λειτουργίας του 
Ψυχιατρικού Νοσοκομείου Αττικής. 

7. Το γεγονός ότι από την απόφαση αυτή προκαλείται 
δαπάνη ύψους ποσού 520.000,00 € η οποία θα αντιμε- 
τωπισθεί από τις πιστώσεις του ΚΑΕ 0562 του Φ.210 
του Υπουργείου Υγείας και Κοινωνικής Αλληλεγγύης, 
αποφασίζουμε: 

Συμπληρώνουμε τηνυπ’ αριθμ. Υ10α/Γ.Π.138299/30.1.2006 
(ΦΕΚ92/τ. Β730.1.2006) κοινή απόφαση των Υπουργών 
Οικονομίας και Οικονομικών και Υγείας και Κοινωνικής 
Αλληλεγγύης, για τις εφημερίες ιατρικού προσωπικού 
και στην ετήσια πίστωση Νοσοκομείων και Κέντρων 
Υγείας προσθέτουμε τα εξής ποσά: 

ΝΟΣΟΚΟΜΕΙΑ ΔΑΠΑΝΗ 

Ψυχιατρικό Νοσοκομείο Αττικής 520.000,00 € 

Η αύξηση αυτή αποτελεί την τελική οριστικοποίηση 
των δαπανών για εφημερίες έτους 2006 και οποιαδή¬ 
ποτε νέα μεταβολή θα μπορεί να γίνει μόνο με ισόποση 
ανακατανομή πιστώσεων του ίδιου κωδικού. 

Κατά τα λοιπά ισχύει η προαναφερόμενη απόφαση 
ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΥΓΕΙΑΣ ΚΑΙ ΚΟΙΝΩΝΙΚΗΣ 

ΟΙΚΟΝΟΜΙΚΩΝ ΑΛΛΗΛΕΓΓΥΗΣ 

ΠΕΤΡΟΣ ΔΟΥΚΑΣ Δ. ΑΒΡΑΜΟΠΟΥΛΟΣ 

-♦- 

Αριθμ. 51182 (7) 

Αποδοχή της δωρεάν παραχώρησης κατά πλήρη κυρι¬ 
ότητα και νομή στο Ταμείο Χρηματοδοτήσεως Δι¬ 
καστικών Κτιρίων (ΤΑ.Χ.ΔΙ,Κ.), τμήμα οικοπέδου του 
Δήμου Νεάπολης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις των άρθρων 3 παραγρ. 2 εδάφιο β' 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

και 17 του ν.δ. 1017/1971 όπως τροποποιήθηκε και ισχύει 
σήμερα. 

2. Τις διατάξεις του άρθρου 60 παραγρ. 6 του 
ν. 3160/24.6.2003 (ΦΕΚ 165 τ. Α730.6.2003). 

3. Την απόφαση που έλαβε το Δ.Σ. του ΤΑ.Χ.ΔΙ.Κ. στην 
αριθμ. 1000/17.4.2006 συνεδρίασή του, σύμφωνα με την 
οποία αποδέχεται την υπ’ αριθμ. 196/2003 απόφαση του 
Δημοτικού Συμβουλίου του Δήμου Νεάπολης σχετικά 
με τη δωρεάν παραχώρηση στο ΤΑ.Χ.ΔΙ.Κ. κατά πλή¬ 
ρη κυριότητα και νομή, τμήματος οικοπέδου εμβαδού 
2.027,45 τ.μ., από το υπ’ αριθμ. 780 τεμάχιο διανομής 1932 
του Δήμου Νεάπολης Κοζάνης για τη ανέγερση κτιρίου 
στο οποίο θα στεγασθεί το Ειρηνοδικείο Ανασελίτσης, 
αποφασίζουμε: 

Εγκρίνουμε την ανωτέρω απόφαση του Διοικητικού 
Συμβουλίου του ΤΑ.Χ.ΔΙ.Κ., περί αποδοχής της δωρεάν 
παραχώρησης κατά πλήρη κυριότητα και νομή στο Τα- 
μείο Χρηματοδοτήσεως Δικαστικών Κτιρίων (ΤΑ.Χ.ΔΙ.Κ.), 
τμήμα οικοπέδου εμβαδού 2.027,45 τ.μ. από το υπ’ αριθμ. 
780 τεμάχιο διανομής 1932 του Δήμου Νεάπολης, για τη 
ανέγερση κτιρίου στο οποίο θα στεγασθεί το Ειρηνοδι¬ 
κείο Ανασελίτσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2006 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 67090/5326 (8) 

Συγκρότηση Επιτροπής Ελέγχου Εκλογικών 
Παραβάσεων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του ν. 2503/1997 (ΦΕΚ 107/Α'/1997) «Δι¬ 
οίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2) Τις διατάξεις του άρθ. 15 του ν. 3202/2003 (ΦΕΚ 284/ 
τ. Α/2003) «Εκλογικές δαπάνες κατά τις νομαρχιακές και 
δημοτικές εκλογές, οικονομική διοίκηση και διαχείριση 
των Ο.Τ.Α., θέματα αλλοδαπών και άλλες διατάξεις». 

3) Το υπ’ αριθμ. 694/9.6.2006 έγγραφο της Ε.Ν.Α.Ε. 

4) Το υπ’ αριθμ. 220/9.6.2006 έγγραφο της Τ.Ε.Δ.Κ. 
Φλώρινας, αποφασίζουμε: 

Α) Συγκροτούμε Επιτροπή Ελέγχου Εκλογικών Παρα¬ 
βάσεων, αποτελούμενη από τους κατωτέρω με τους 
αναπληρωτές τους: 

1. Κάτσιο Αριστείδη, Δ/ντη της Δ/νσης Τοπικής Αυτο¬ 
διοίκησης και Διοίκησης Ν. Φλώρινας, κλάδου ΠΕ Δι¬ 
οικητικού - Οικονομικού, με βαθμό Α', αναπληρούμενο 
από την Λακκίτα Αθανασία, αναπληρώτρια Προϊσταμένη 
Τμήματος Τοπικής Αυτοδιοίκησης και ΝΠΔΔ κλάδου ΔΕ 
Διοικητικών-Γραμματέων, με βαθμό Γ'. 

2. Δρίλε Μελπομένη, εκπρόσωπο της Τ.Ε.Δ.Κ., αναπλη- 
ρούμενη από την Γώγου Σοφία. 

3. Σιάμκουρη Αλέξανδρο, εκπρόσωπο της Ε.Ν.Α.Ε., ανα¬ 
πληρούμενο από την Αλεξάνδρα Ηλιού. 

Β)Έργο της Επιτροπής είναι η παραλαβή και ο έλεγ¬ 
χος καταγγελιών, οι οποίες αφορούν την τήρηση των 


υποχρεώσεων των συνδυασμών και των υποψηφίων, που 
απορρέουν από τις διατάξεις των άρθρων 7 και 8 του 
ν. 3202/2003 και τις κατ’ εξουσιοδότησης του εκδοθείσες 
αποφάσεις, μόνον εφόσον είναι έγγραφες, επώνυμες 
και υποβληθούν μέχρι του πέρατος της διεξαγωγής 
της ψηφοφορίας. 

Κατά τα λοιπά οι αρμοδιότητες της Επιτροπής, καθο¬ 
ρίζονται λεπτομερειακά από τις διατάξεις του άρθρου 
15 του ν. 3202/2003 καθώς και από την υπό έκδοση από¬ 
φαση του Υπουργού Εσωτερικών Δημόσιας Διοίκησης 
και Αποκέντρωσης που προβλέπεται από τις οικείες 
διατάξεις. 

Η απόφαση αυτή που ισχύει για το Νομό Φλώρινας να 
δημοσιευθεί στην Εφημερίδα της Κυβερνήσεως. 

Φλώρινα, 9 Ιουνίου 2006 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 63883/5225 (9) 

Συγκρότηση Επιτροπής Ελέγχου Εκλογικών Δαπανών 
(Νομός Γρεβενών). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/Α'/1997) «Δι¬ 
οίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Τις διατάξεις του άρθρου 14 του ν. 3202/2003 (ΦΕΚ 
284/τ. Α/2003) «Εκλογικές δαπάνες κατά τις νομαρχι¬ 
ακές και δημοτικές εκλογές, οικονομική διοίκηση και 
διαχείριση των ΟΤΑ, θέματα αλλοδαπών και άλλες δι¬ 
ατάξεις ...». 

3. Το υπ’ αριθμ. 82230/9.6.2006 έγγραφο του Νομικού 
Συμβουλίου του Κράτους. 

4. Το υπ’ αριθμ. 694/9.6.2006 έγγραφο της Ε.Ν.Α.Ε. 

5. Το υπ’ αριθμ. 234/15.6.2006 έγγραφο της ΤΕΔΚ Νο¬ 
μού Γ ρεβενών. 

6. Το υπ’ αριθμ. 30876/2006 τηλ. έγγραφο του Ελε¬ 
γκτικού Συνεδρίου. 

7. Την υπ’ αριθμ. 27527/24.5.2006 (ΦΕΚ713/Β713.6.2006) 
Απόφαση Υπουργού Εσωτερικών, Δημόσιας Διοίκησης 
και Αποκέντρωσης «Οργάνωση και Λειτουργία της 
Επιτροπής Ελέγχου Δαπανών, του άρθρου 14 του 
ν. 3202/2003 (Α'/284)», αποφασίζουμε: 

Α. Συγκροτούμε την Επιτροπή Ελέγχου Εκλογικών 
Δαπανών, αποτελούμενη από τους: 

1) Αναστάσιο Παπαστεργίου, τακτικό δικηγόρο του 
Δημοσίου, ως πρόεδρο, με αναπληρωτή την Σπυριδούλα 
Φωτοπούλου, Δικαστική Αντιπρόσωπου του ΝΣΚ, που 
υπηρετεί στο δικαστικό Γ ραφείο Κοζάνης. 

2) Δέσποινα Κατσουγιάννη, Διευθύντρια της Διεύθυν¬ 
σης Τοπικής Αυτοδιοίκησης και Διοίκησης Νομού Γ ρεβε¬ 
νών, με αναπληρώτρια την Κιτσιούλη-Παπαηλία Κων/νιά, 
Προϊσταμένη του Τμήματος Διοικητικού - Οικονομικού 
της ίδιας Διεύθυνσης. 

3) Χαράλαμπο Χονδρόπουλο, Προϊστάμενο της ΔΟΥ 
Γ ρεβενών, με αναπληρωτή την Ελένη Γ ιαννόπουλου, 
υπάλληλο της ΔΟΥ Γ ρεβενών. 

4) Ζωή Ευθυμιάδου, ως εκπρόσωπο της Ε.Ν.Α.Ε., με 
αναπληρώτρια την Βασιλική Βασιλειάδου. 

5) Γεώργιο Καραγκιόζη, ως εκπρόσωπο της ΤΕΔΚ Νο¬ 
μού Γ ρεβενών. 

6) Μαρία Μαργαρίτη, Επίτροπο της Υπηρεσίας Επιτρό¬ 
που του Ελεγκτικού Συνεδρίου του Νομού Γ ρεβενών, η 
οποία θα ορίσει και τον αναπληρωτή της. 

Β)Έργο της Επιτροπής είναι ο έλεγχος των οικονομικών 
των συνδυασμών και των οικονομικών των υποψηφίων 
κατά τις προσεχείς Δημοτικές και Νομαρχιακές Εκλογές 
της 15ης Οκτωβρίου 2006, σύμφωνα με τα όσα ορίζονται 
στις διατάξεις του άρθρου 14 παρ. 6 του ν. 3202/2003. 

Γ) Η θητεία των μελών της Επιτροπής περιλαμβανομέ- 
νων του Προεδρεύοντος και των λοιπών αιρετών λήγει 
με τη συγκρότηση της νέας Επιτροπής, ύστερα από τη 
διενέργεια δημοτικών και νομαρχιακών εκλογών. 

Δ) Η Γραμματειακή υποστήριξη της Επιτροπής θα πα¬ 
ρέχεται από τους: 

1) Κιτσιούλη - Παπαηλία Κων/νιά, υπάλληλο της Δ/νσης 
Τ οπ. Αυτ/σης και Δ/σης Ν. Γ ρεβενών, αναπληρούμενη από 
την Ειρήνη Βέργου, υπάλληλο της ίδιας υπηρεσίας. 

2) Αγγελική Ράμμου, υπάλληλο της Δ/νσης Τοπ. 
Αυτ/σης και Δ/σης του Ν. Γρεβενών, αναπληρούμενη 
από τον Νικόλαο Καραγιάννη, υπάλληλο της ίδιας υπη¬ 
ρεσίας. 

Η απόφαση αυτή που ισχύει για το Νομό Γ ρεβενών, να 
δημοσιευθεί στην Εφημερίδα της Κυβερνήσεως. 

Γρεβενά, 15 Ιουνίου 2006 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 10885 (10) 

Συμπλήρωση της υπ’ αριθμ. 9124/13.6.2006 απόφασής 
μας «Περί συγκρότησης Επιτροπής Ελέγχου Εκλο¬ 
γικών Παραβάσεων στο Ν. Τρικάλων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/Α71997), «Δι¬ 
οίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Τις διατάξεις του άρθρου 15 του ν. 3202/2003 (ΦΕΚ 
284/Α'/2003), «Εκλογικές δαπάνες κατά τις Νομαρχιακές 
και Δημοτικές εκλογές, οικονομική διοίκηση και διαχείρι¬ 
ση των ΟΤΑ, θέματα αλλοδαπών και άλλες διατάξεις». 

3. Την υπ’ αριθμ. 9124/13.6.2006 απόφαση μας (ΦΕΚ 
721/Β714.6.2006), «Περί συγκρότησης Επιτροπής Ελέγχου 
Εκλογικών Παραβάσεων στον Νομό Τρικάλων». 

4. Την υπ’ αριθμ. 26200/18.5.2006 απόφαση του 
Υπουργού Εσωτερικών, Δημόσιας Διοίκησης και 
Αποκέντρωσης (ΦΕΚ 645/Β723.5.2006), Οργάνωση 
και Λειτουργία της Επιτροπής Ελέγχου Εκλογικών 
Παραβάσεων», αποφασίζουμε: 

Συμπληρώνουμε την υπ’ αριθμ. 9124/13.6.2006 απόφαση 
μας (ΦΕΚ 721 /Β'/14.6.2006) «Περί συγκρότησης Επιτροπής 
Ελέγχου Εκλογικών Παραβάσεων στο Ν. Τ ρικάλων» και 
ορίζουμε ως γραμματειακή υποστήριξη της Επιτροπής 
Ελέγχου Εκλογικών Παραβάσεων στο Νομό Τρικάλων, 
σύμφωνα με τις διατάξεις του άρθρου 3 της υπ’ αριθμ. 
26200/18.5.2006 απόφασης του Υπουργού Εσωτερικών, 
Δημοσίας Διοίκησης και Αποκέντρωσης, τους παρακάτω 
υπάλληλους: 


1. Ζιούτο Γεώργιο, υπάλληλο της Διεύθυνσης Τοπι¬ 
κής Αυτοδιοίκησης και Διοίκησης Ν. Τρικάλων, με ανα- 
πληρώτρια την Γκέκα Χρυσαυγή υπάλληλο της ίδιας 
Υπηρεσίας. 

2. Κωτούλα Αθανάσιο, υπάλληλο της Διεύθυνσης 
Τοπικής Αυτοδιοίκησης και Διοίκησης Ν. Τρικάλων, με 
αναπληρωτή τον Σταμάτη Ανδρέα υπάλληλο της ίδιας 
Υπηρεσίας. 

Οι αρμοδιότητες των υπαλλήλων της γραμματειακής 
υποστήριξης της Επιτροπής είναι οι ακόλουθες: 

1. Τηρούν το πρωτόκολλο των καταγγελιών και της 
αλληλογραφίας της Επιτροπής. 

2. Ενημερώνουν άμεσα και χωρίς καθυστέρηση τον 
Πρόεδρο της Επιτροπής για τις καταγγελίες που έχουν 
πρωτοκολληθεί. 

3. Συλλέγουν το αναγκαίο αποδεικτικό υλικό για την 
συμπλήρωση του φακέλου της καταγγελίας. 

4. Συντάσσουν τις απαραίτητες προσκλήσεις προς 
τρίτους. 

5. Τηρούν τα πρακτικά των συνεδριάσεων της Επι¬ 
τροπής και προβαίνουν σε οποιαδήποτε άλλη ενέργεια 
που τους αναθέτει ο Πρόεδρος της Επιτροπής για την 
εκπλήρωση του έργου της. 

- Καθορίζουμε ως χώρο συνεδρίασης της Επιτροπής 
Ελέγχου Εκλογικών Παραβάσεων Ν. Τ ρικάλων, την έδρα 
της Υπηρεσίας μας, Κολοκοτρώνη 30 Τρίκαλα. 

Κατά τα λοιπά ισχύει η υπ’ αριθμ. 9124/13.6.2006 από¬ 
φασή μας (ΦΕΚ 721/Β714.6.2006). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 11 Ιουλίου 2006 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 10884 (11) 

Συμπλήρωση της υπ’ αριθμ. 9114/13.6.2006 απόφασής 
μας «Περί συγκρότησης Επιτροπής Ελέγχου Δαπα¬ 
νών στο Ν. Τ ρικάλων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/Α71997), 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Τις διατάξεις του άρθρου 14 του ν. 3202/2003 (ΦΕΚ 
284/Α72003), «Εκλογικές δαπάνες κατά τις Νομαρχιακές 
και Δημοτικές εκλογές, οικονομική διοίκηση και διαχείρι¬ 
ση των ΟΤΑ, θέματα αλλοδαπών και άλλες διατάξεις». 

3. Την υπ’ αριθμ. 9114/13.6.2006 απόφασή μας (ΦΕΚ 721/ 
Β7714.6.2006), «Περί συγκρότησης Επιτροπής Ελέγχου 
Δαπανών στον Νομό Τρικάλων». 

4. Την υπ’ αριθμ. 27527/25.5.2006 απόφαση του Υπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης (ΦΕΚ 713/Β713.6.2006), Οργάνωση και Λειτουργία 
της Επιτροπής Ελέγχου Δαπανών του άρθρου 14 ν. 
3202/2003», αποφασίζουμε: 

Συμπληρώνουμε την υπ’ αριθμ. 9114/13.6.2006 οπόφασή 
μας (ΦΕΚ 721/Β/14.6.2006) « Περί συγκρότησης Επιτρο- 

πής Ελέγχου Δαπανών στο Ν. Τρικάλων» και ορίζουμε 
ως γραμματειακή υποστήριξη της Επιτροπής Ελέγχου 
Δαπανών στο Νομό Τρικάλων, σύμφωνα με τις διατάξεις 
του άρθρου 3 της υπ’ αριθμ. 27527/25.5.2006 απόφασης 
του Υπουργού Εσωτερικών. Δημόσιας Διοίκησης και 
Αποκέντρωσης, τους παρακάτω υπαλλήλους. 

1. Ζιούτο Γεώργιο, υπάλληλο της Διεύθυνσης Τοπι¬ 
κής Αυτοδιοίκησης και Διοίκησης Ν. Τρικάλων με ανα- 
πληρώτρια την Γκέκα Χρυσαυγή υπάλληλο της ίδιας 
Υπηρεσίας. 

2. Κωτούλα Αθανάσιο, υπάλληλο της Διεύθυνσης 
Τοπικής Αυτοδιοίκησης και Διοίκησης Ν. Τρικάλων, με 
αναπληρωτή τον Σταμάτη Ανδρέα υπάλληλο της ίδιας 
Υπηρεσίας. 

Οι αρμοδιότητες της γραμματειακής υποστήριξης της 
Επιτροπής είναι οι ακόλουθες: 

1. Τηρεί το πρωτόκολλο της Επιτροπής 

2. Ενημερώνει άμεσα και χωρίς καθυστέρηση τον Πρό¬ 
εδρο της Επιτροπής για τις καταγγελίες που έχουν 
πρωτοκολληθεί. 

3. Συλλέγει το αναγκαίο υλικό για τον σχηματισμό 
του φακέλου κάθε υπόθεσης. 

4. Συντάσσει τις απαραίτητες προσκλήσεις προς τρί¬ 
τους. 

5. Τηρεί τα πρακτικά των συνεδριάσεων της Επιτρο¬ 
πής και προβαίνει σε οποιαδήποτε άλλη ενέργεια που 
της αναθέτει ο Πρόεδρος της Επιτροπής για την εκ¬ 
πλήρωση του έργου της. 

- Καθορίζουμε ως χώρο συνεδρίασης της Επιτροπής 
Ελέγχου Δαπανών Ν. Τρικάλων, την έδρα της Υπηρεσίας 
μας, Κολοκοτρώνη 30 Τρίκαλα. 

Κατά τα λοιπά ισχύει η υπ’ αριθμ. 9114/13.6.2006 από¬ 
φαση μας (ΦΕΚ 721/Β714.6.2006). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 11 Ιουλίου 2006 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 


Αριθμ. 1033 (12) 

Έγκριση υπερωριακής απασχόλησης υπαλλήλων Ν.Α. 

Κυκλάδων. 

Ο ΝΟΜΑΡΧΗΣ ΚΥΚΛΑΔΩΝ 

Έχοντας υπόψη: 

1. Το π.δ. 30/1995 «Κώδικας Νομαρχιακής Αυτοδιοί¬ 
κησης». 

2. Τον Εσωτερικό Οργανισμό οργάνωσης και Λειτουρ¬ 
γίας της Νομαρχιακής Αυτοδιοίκησης Κυκλάδων (ΦΕΚ 
432/τ.Β/17.5.1995) όπως τροποποιήθηκε και ισχύει. 

3. Τις διατάξεις του άρθρου 16 του ν. 3205/2003 (ΦΕΚ 
297/τ. Α). 

4. Την παρ. 7 του άρθρου 25 του ν. 2738/1999 (ΦΕΚ 
180/τ. Α). 

5. Την υπ’ αριθμ. 2/72757/0022/31.12.2003 εγκύκλιο 
Γ.Λ.τ.Κ. 

6. Την ανάγκη απασχόλησης τριών (3) μονίμων υπαλ¬ 
λήλων διαφόρων κατηγοριών και ειδικοτήτων της Ν.Α.Κ. 
πέραν του κανονικού ωραρίου για τη διεκπεραίωση εκ¬ 
κρεμοτήτων των υπηρεσιών τους, αποφασίζουμε: 

Εγκρίνουμε υπερωριακή απασχόληση εργασίας τριών 
(3) μονίμων υπαλλήλων διαφόρων κλάδων και ειδικο¬ 
τήτων της Δ/νσης Διοικητικών Υπηρεσιών, Σχεδιασμού 
και Προγραμματισμού και Γραφείου Υποστήριξης του 
Νομαρχιακού Συμβουλίου της Ν.Α. Κυκλάδων για τους 
μήνες Ιούλιο και Αύγουστο 2006, συνολικά για 360 ώρες 
και για εξήντα (60) ώρες το μήνα ανά υπάλληλο. 

Το Τμήμα Προσωπικού θα πρέπει να εκδώσει από¬ 
φαση συγκρότησης συνεργείου παροχής υπερωριακής 
εργασίας και να φροντίσει για την υποβολή βεβαίωσης 
που θα αφορά στην παρασχεθείσα, σύμφωνα με την 
παρούσα απόφαση μας, εργασία. 

Η σχετική δαπάνη ανέρχεται στο ποσό των δυο χιλι¬ 
άδων (2.000) Ευρώ και θα βαρύνει τον προϋπολογισμό 
της Ν.Α. έτους 2006, Φορέας 072, ΚΑΕ 511. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 1 Ιουλίου 2006 

Ο Νομάρχης 
ΔΗΜΗΤΡΗΣ ΜΠΑΪΛΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

ευπο 

Τεύχος 

Περίοδος 

ΕΙΙΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θυτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σά-τοιπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, ίοχ: 210 - 4071010 ίπίοτηοΐ: Ιι«ρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Σε έντυπη μορφή 

Απά το Ιπίοτηοΐ 

Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέοεωνΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


* Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

* Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ , Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 ουτο ανά έτος παλαιόπιτας και ανά τεύχος. 

* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβτηβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


































